# บทที่ 1

# บทนำ

**1.1 ที่มาและความสำคัญ**

มหาวิทยาลัยเทคโนโลยีราชมงคลตะวันออก เน้นการจัดการศึกษาเพื่อให้บัณฑิตมีคุณลักษณะที่มีทักษะด้านช่าง อุตสาหกรรม การก่อสร้าง เทคโนโลยีสารสนเทศ วิศวกรรมศาสตร์ สถาปัตยกรรม การเกษตร การบริหารจัดการ และทักษะด้านธุรกิจ สามารถปฏิบัติงานได้จริง มีความคิดสร้างสรรค์ที่ทำให้สามารถประกอบอาชีพได้หลายอาชีพ โดยมีคณะในมหาวิทยาลัยที่เปิดสอนทั้งหมด 10 คณะ และประกอบด้วย 4 วิทยาเขต คือ วิทยาเขตบางพระ จังหวัดชลบุรี วิทยาเขตจักรพงษภูวนารถ จังหวัดกรุงเทพมหานคร วิทยาเขตอุเทนถวาย จังหวัดกรุงเทพมหานคร วิทยาเขตจันทบุรี จังหวัดจันทบุรี ซึ่งแต่ละวิทยาเขตจะมีคณะที่เปิดสอนนักศึกษาที่แตกต่างกันออกไป

มหาวิทยาลัยเทคโนโลยีราชมงคลตะวันออก ในแต่ละวิทยาเขตก็จะมีการกำหนดการเข้าร่วมกิจกรรมของนักศึกษาในขณะที่ทำการศึกษาอยู่ในมหาวิทยาลัย ซึ่งหากถ้านักศึกษาไม่สามารถเก็บจำนวนกิจกรรมครบตามที่กำหนดไว้ จะไม่สามารถจบการศึกษาได้ และในการเข้าร่วมกิจกรรมในแต่ละครั้งนักศึกษาต้องนำสมุดบันทึกกิจกรรมของตัวเองมาให้ทาง สโมสรนักศึกษาในแต่ละคณะทำการลงตราประทับ เพื่อเป็นการยืนยันว่านักศึกษาคนนั้นทำการเข้าร่วมกิจกรรมแล้ว ซึ่งด้วยความที่ใช้สมุดบันทึกกิจกรรม สโมสรนักศึกษาจะทำการรวบรวมสมุดกิจกรรมและแบ่งเอาไว้ตามสาขาและลงตราประทับทีหลัง ซึ่งทำให้เวลาการลงตราประทับคลาดเคลื่อน และอาจจะก่อให้เกิดปัญหาการสูญหายของสมุดบันทึกกิจกรรมนักศึกษา และทำให้เกิดการต้องเก็บกิจกรรมใหม่ตั้งแต่ต้นซึ่งทำให้เสียเวลาทั้งนักศึกษา และสโมสรนักศึกษาที่ต้องมาจัดการสมุดกิจกรรมใหม่ ซึ่งการพัฒนาแอปพลิเคชันจะมาแก้ไขในส่วนนี้ รวมถึงปัญหาของผู้ประกอบการค้าในมหาวิทยาลัยนั้น เช่น ร้านค้าน้ำ ร้านค้าอาหาร รวมถึงร้านค้าอุปกรณ์การเรียน เป็นต้น ด้วยความที่นักศึกษาแต่ละคนชำระเงิน และยืนรอเงินทอนด้วยระยะเวลาในการรับประทานอาหารที่มีจำกัด ทำให้เกิดปัญหาการต่อแถวยาวและเกิดความวุ่นวายได้

จึงมีแนวคิดการพัฒนาระบบกระเป๋าตัง และข้อมูลส่วนตัวของนักศึกษา เป็นเว็บแอปพลิเคชันและโมบายแอปพลิเคชัน โดยเว็บแอปพลิเคชันและแอปพลิเคชันบนสมาร์ทโฟน จะพัฒนาด้วยโปรแกรม Visual Studio Code เป็นโปรแกรม Code Editing และใช้ภาษา PHP โดยใช้ Codeigniter Frame Work ในการช่วยเขียนเว็บแอปพลิเคชัน ในการเขียนแอปพลิเคชันบนสมาร์ทโฟนใช้ Flutter Frame Work และเชื่อมระหว่าง 2 Platform นี้จะเชื่อมกันโดยใช้เทคการทำ Web Service โดยจัดเก็บข้อมูลลงในฐานข้อมูล MySQL API เพื่อช่วยในการจัดการของระบบได้อย่างมีประสิทธิภาพมากขึ้น และลดความซับซ้อนของข้อมูลได้ดียิ่งขึ้น